**200810\_0741.wav**

00:26

Ονομάζομαι Ζαχαρώ […], είμαι κόρη του Χρυσόστομου και της Μαρίτσας όπως λέγαν τη μάνα μου […]. Γεννήθηκα στην Αθήνα, γιατί τότε οι γονείς μου ήταν στον Πειραιά, στις […] του 1945 (00:45)

Ήμουν το πρώτο παιδί της ευρύτερης οικογένειας και θυμάμαι τον παππού μου τον Απόστολο […] ―εδώ στην Π. Φώκαια που εγκαταστάθησαν αργότερα από την Καταστροφή― μ’ ένα γιλεκάκι μαύρο κι ένα ρολόι ασημένιο. Αυτό μόνο του είχε μείνει από την πατρίδα. Είχε μια βαρκούλα εδώ, στην πατρίδα ήταν μαραγκοξυλουργός, μαραγκοναυπηγός, γιατί είχε ένα ταρσανά κι έκανε βάρκες και καΐκια και ήταν ο μοναδικός ταρσανάς που υπήρχε εκεί. (01:42).

 Έχω εδώ το ξύλο που μου έδωσαν οι Τούρκοι το 92 όταν πήγαμε έτσι σε ανάμνηση γιατί τον θυμόντουσαν. [ΓΚΟΥΧ] Πολλοί ηλικιωμένοι οι πατεράδες τους είχαν δουλέψει σ’ αυτόν τον ταρσανά. (02:00)

Κι όπως μου ’λεγε ο παππούς μου, τους είχαμε τους Τούρκους για ένα μεροκάματο για ένα μπαξίσι, γιατί ήταν μπουνταλάδες, ήταν αμόρφωτοι και μια χαρά τούς ερχότανε. (02:17)

Αυτός ο παππούς, ο Απόστολος, ήταν εκείνος που μου πέρασε στα μικράτα μου τη μνήμη της πατρίδας. (02:32)

Υπάρχει ένα ποίημά του, «Το Όνειρο της Πατρίδας», *Αγαπητή πατρίδα μου, αγαπημένες Φώκιες, που συ τα χρόνια τα παλιά πέρασες τόσες δόξες.*

03:20

Ο παππούς μου λοιπόν ήταν εκείνος που μ’ έβαζε κι έλεγα ποιήματα για την πατρίδα μικρή, κάπου 6 χρονών, πριν πάω στο σχολείο, 5-6 χρονών, και να πω την αλήθεια δεν είχα ασχοληθεί πάρα πολύ μετά. Όταν πέθανε όμως ο πατέρας μου, τότε άρχισα να ερευνώ να διαβάζω, ν’ ασχολούμαι, να μιλάμε εδώ πέρα, να κάνω μια έκθεση φωτογραφίας σαν σύλλογος πολιτιστικός είχαμε κάνει, με παλιές φωτογραφίες και τα λοιπά (03:54) ήτανε πραγματικά σημαδιακιά εκείνη η χρονολογία που πήγαμε στην πατρίδα.

04:21

Τότε, μου έλεγε ο πατέρας μου, ο παππούς μου με τ’ αδέρφια του, που είχαν αυτό το καταπληκτικό σπίτι εκεί στη Φώκαια, έφυγαν τρομαγμένοι και πήγαν στη Μυτιλήνη, πιστεύοντας ότι θα ξαναγυρίσουν. Τίποτα άλλο από την οικογένεια δεν είχα ακούσει. Και ξαναγύρισαν βέβαια. Όμως είχα ακούσει από τον Γιάννη τον Καραπιπέρη, που ήταν πρόεδρος εδώ στη Φώκαια, και στην Κοινότητα ήταν γραμματέας ο πατέρας μου, με τον οποίο ήταν πολύ φίλοι, ότι το 14 με το Διωγμό, πριν το διωγμό, που άκουγαν διάφορες πληροφορίες και διαδόσεις ότι τα πράγματα δεν πάνε καλά, πήρε ο πατέρας του Γιάννη του Καραπιπέρη, ο Χρήστος, ο οποίος βρίσκεται και στο βιβλίο του Γιακουμή με τα παιδιά του, πήρε την οικογένειά του κι έφυγε. Και πήγαν στην Ελλάδα, στη Χαλκίδα, γιατί εκεί στη Χαλκίδα ήρθε να δουλέψει σαν αλατοτεχνίτης. Επειδή έκανε την ίδια δουλειά με πολύ επιτυχία στις αλυκές της Π. Φώκαιας της Μ. Ασίας. (05:48) Από εκείνον είχα ακούσει, όπως κι ο πατέρας μου, για τον Α’ διωγμό κι ότι ήρθανε οι άνθρωποι εκείνοι στη Χαλκίδα, μετά στο Βύρωνα, που ήταν εκεί πρόσφυγες και τα λοιπά, κι έτερον ουδέν. (06:04)

Βέβαια, υπήρχε εδώ και μία Δέσποινα Μπατή, που μας είχε δώσει εδώ μια συνέντευξη, αλλά αναφερόμενη κι αυτή (επειδή ήτανε μικρή, πολύ μικρή στον Α’ διωγμό) αναφερόμενη στον δεύτερο διωγμό. Μας είχε πει όμως ότι 2 διωγμοί τράβηξαν οι δικοί μου, το 14 και το 22. Δηλαδή λίγα πράγματα (06:36)

Όμως τις περισσότερες πληροφορίες για τον Α’ διωγμό τις βρήκα γραμμένες ―αφού μου είχε πει δυο-τρία λόγια η ζωγράφος η Νέο-Φωκιανή η Άννα Κινδύνη― της οποίας έχουμε κι εδώ φωτογραφία. Την Άννα Κινδύνη τη γνώρισα σε κάποιες γιορτές το 90 εκεί περίπου, ήταν μια πολύ ταλαιπωρημένη γυναίκα, και η οικογένειά της γενικώς, κι εκείνη μού είχε αναφερθεί πρώτα στο διωγμό του ’14. (07:15) Και πράγματα τα οποία τα αναφέρω στο βιβλίο ….

07:33

<<<<<Όμως ανοίγοντας αυτές τις μέρες ένα φάκελο που μου είχε εμπιστευτεί **η Άννα Κινδύνη**, της οικογένειας, βρήκα πραγματικά **μια μαρτυρία της μάνας της**, που αναφέρει με πολλές λεπτομέρειες την ταλαιπωρία, την αγωνία της οικογένειας Μαρουδή, όπως λεγόταν το πατρικό της, και λέει σε κάποια στιγμή «και που λέτε, κατά το 1912, κάπου δηλαδή 2 χρόνια πριν το διωγμό του 14, ένα πρωινό, μας πήρε τ’ αυτιά ένα δυνατό τραβηγμένο σφύριγμα, όπως ουρλιάζουν τα πολεμικά και σου κόβουν τα ήπατα. ΚΙ άξαφνα γέμισαν γκέγκηδες τα σοκάκια. Αρματωμένοι, καλπάκια στο κεφάλι, φουφούλα πίσω η βάρκα τους. Έμπαιναν σε σπίτια και μαγαζιά, σταματούσαν τους περαστικούς, αγριεμένοι διέταζαν, ζητούσαν όπλα. Ό,τι όπλα να’ ταν: γκράδες, πολεμικά, πιστόλια, ακόμα και κυνηγετικά. Θυμούμαι μια φράση που έλεγαν: altı patlak var mı? Δηλαδή, έχεις εξάσφαιρο πιστόλι; Αλλοίμονο αν δεν είχες. Σε λιάνιζαν στο ξύλο, του πεθαμού σε καταντούσαν, μα πάλι εύρισκες το μπελά σου σαν είχες ένα μονάχα όπλο.» (08:59)

Συνεχίζει…ξαναλέω με κινηματογραφικές λεπτομέρειες και εικόνες, το πώς ο πατέρας της Άννας, ο Δημοσθένης Μαρουδής, πήρε την οικογένεια και τα παιδιά του και φύγανε κατατρεγμένοι πάνω απ’ τα βουνά, περιμένοντας καταρχήν ότι κάτι είναι και θα περάσει το ‘14, αλλά μετά πήγαν στη Μυτιλήνη (09:30)>>>>>>

--

***{Για την ευτυχία της παλιάς πατρίδας}***

10:46

‘Έλεγε ο παππούς μου ότι εμείς ήμασταν καλά με τους Τούρκους. Δεν είχαμε προβλήματα. Ξέρανε απ’ ό,τι φαίνεται και τους διαχειρίζονταν κιόλας. Όταν γινότανε κάτι στα ψηλά, τότε τα πράγματα απ’ ό,τι έλεγε, σφίγγανε, έτσι… δυσκόλευαν. Όμως ξέρανε αυτοί και διαχειριζόντουσαν την κατάσταση. (11:15)

Ο παππούς μου έλεγε ότι «είχαμε όλα τα καλά, γιατί η γη ήταν πολύ εύφορη.» Παρήγαγαν κι εξήγαγαν σταφίδα, σύκα, καπνό κι αλάτι. Αυτά ήταν τα βασικά τους προϊόντα. Εξ αυτού είχαν και μια καλή ζωή. Δεν είναι τυχαία τα πετρόχτιστα που είχαν εκεί, σπίτια διώροφα, εμένα το σπίτι του παππού μου έχει γίνει σήμερα ένα μικρό, πολύ όμορφο ξενοδοχείο, πάνω στη θάλασσα. (11:50)

Εδώ ο παππούς μου περιγράφει έτσι πολύ ζωντανά: «Τα εύφορα τ’ αμπέλια σου και το έρμο Μπαγαράσι/ δεν ημπορεί πατρίδα μου κανείς να το ξεχάσει./ Χάσαμε τα λιόδεντρα, τα εύφορα χωράφια/ εχάσαμε τις αλυκές με τα βουνά τ’ αλάτια.» […]

--

12:50

Ο πατέρας μου γεννήθηκε το 1919 πριν πάνε πίσω, στη Δραπετσώνα. Και μετά τους πήρε ο παππούς και πήγανε πάλι πίσω, μετά την εισβολή του Ελληνικού Στρατού. (13:05) Και μείνανε μέχρι το 22. Είχε κι άλλη μια κόρη ο παππούς μου, την Ελευθερία, που σας έλεγα, κι επίσης κι ένα γιο. (13:15) περισσότερα απ’ τον πατέρα μου (13:18) και πάλι κι εκείνος με φειδώ ας πούμε μας μιλούσε για την πατρίδα.

13:25

Εμείς ήμασταν εκείνοι που αρχίσαμε και ψαχνόμασταν και δεν είναι τυχαίο που όταν ήρθε ο μπάρμπα-Θοδωρής, ήταν πρόεδρος στην κοινότητα κι εγώ ήμουν αντιπρόεδρος, το 92, και μας είπε «θέλω να πάω στην πατρίδα» ―με πολύ βέβαια φόβο το ξεκινήσαμε― αλλά ευτυχώς που βρέθηκε από την άλλη άκρη του τηλεφώνου ο Νιχάτ Ντιρίμ και μας είπε hoş geldiniz, ελάτε. Ήτανε πολύ μεγάλη η χαρά του μπάρμπα-Θοδωρή. Μαζευτήκανε καμιά δεκαπενταριά ακόμα γέροι άνθρωποι και οι υπόλοιποι ήμασταν νεότεροι.

14:05

Τότε λοιπόν διαβάσαμε φυσικά και πάρα πολλά, ό,τι βρήκαμε, και να συμπληρώσω εδώ… θυμάμαι είχα βρει το βιβλίο ενός **Σάββα Γεωργιάδη** , γιατρού, που γεννήθηκε το 1857 και πέθανε το 1942. […]

Και ο γιος του, ο Ευθυμένης Γεωργιάδης είχε εκδόσει τη βιογραφία του πατέρα του σε πρώτο πρόσωπο και μια καταπληκτική γλώσσα. Εδώ λοιπόν είχα διαβάσει – το είχα ξεχάσει είναι αλήθεια και γι’ αυτό έχω εδώ και τις σημειώσεις - «Διωγμός των Ελλήνων κατοίκων της Μ. Ασίας, 1914»: «Κατά τας αρχάς του Ιουνίου, οι Τούρκοι, τη υποδείξει του κακούργου Γερμανού στρατηγού, Λίμαν Φον Σάντερς, όστις είχε την αρχηγία των τουρκικών στρατευμάτων, εκκίνησαν διωγμό, σφαγήν κι εκδίωξη εξ όλων των παραλίων πόλεων της Μ. Ασίας.» (15:12) Και περιγράφει πιο κάτω «μεταξύ των πόλεων, που κατελήφθησαν από τας τουρκικάς ορδάς του εσωτερικού, ήτο κι η πατρίς μου, Φώκαια, ήτοις και υπέστη καταστροφήν, ιδίως όσων αφορά τας εκκλησίας.»

Πιο κάτω αναφέρει τον Φελίξ Σαρτιώ: «Κατά την εποχή εκείνη ευρίσκετο εις Φώκαια ο φιλέλλην αρχαιολόγος Φελίξ Σαρτιώ, όστις υψώσας την γαλλική σημαίαν εις την οικίαν εν ή έμενεν…» και τα ξέρουμε τα υπόλοιπα από το ντοκιμαντέρ της Ανιές Σκλάβου. (15:46) «και πολίτες αρκετοί διεσώθησαν, πήγαν στη Χίο και Μυτιλήνη. Η αδελφή μου Κατίνα με το σύζυγό της Απόστολο μετέβησαν εις Ρουμανία. Εις την Φώκαια δεν έμεινε ουδείς Χριστιανός. Και τα κτήματα όλα έμεναν εις τους Τούρκους. Η δυστυχής η μητέρα μου με τον Νικόλα εκρύβησαν στο ανώγειο του σπιτιού μας όπου έμεναν ένα ημερονύχτιο ενώ οι Τούρκοι είχαν εισέλθει στο σπίτι και παρέλαβαν τα πάντα.» (16:14) «Μετά δύον ημέρας πήγαν στη Μυτιλήνη, στο μικρό ατμόπλοιο του Γάλλου Guy Fray. [???]» αναφέρει ο Σάββας Γεωργιάδης, επιφανής γιατρός της Φώκαιας, ο οποίος είχε ταξιδέψει και σ’ όλη την Ευρώπη σαν γιατρός (16:32)

--

**το ταξίδι του 92**

**16:52**

Από τη στιγμή που άκουσα ότι ο δήμαρχος είναι τόσο καλοπροαίρετος, «σας περιμέναμε χρόνια, που ήσασταν» μου είπε στο τηλέφωνο, αγγλικά λίγο.., αρχίσαμε οργανωθήκαμε, φύγαμε και θυμάμαι τη στιγμή – όπως ανεβαίνουμε από πίσω από το εσωτερικό για να φτάσουμε στην κορυφή των γύρω βουνών και να κατέβουμε πια στη Φώκαια ―πριν φτάσουμε στα βουνά, στην κορυφή, είχαν σηκωθεί οι δικοί μας οι πρόσφυγες, οι γέροι κι οι γριές, από τα καθίσματα του λεωφορείου κι έλεγαν: «οι ελιές του Δεληγιάννη! Τα κτήματα του Καραγιάννη! Ο κουλάς του Δαμασέ!» Σε όλη αυτή τη διαδρομή αναγνώρισαν τα χτήματά τους στην πατρίδα (17:53) ―εγώ έχω μια φωτογραφία γιατί μιλούσαν αυτοί, μιλούσα εγώ στο μικρόφωνο, το πρόσωπό μου είναι σα να ’μουν 80 χρονών από τη συγκίνηση και την αγωνία που θα βλέπαμε σε λίγο την πατρίδα― και ξαφνικά, βλέπουμε από κάτω τη Φώκαια, σταμάτησε το πούλμαν κάπου. (18:18) Είχαν έρθει οι Τούρκοι στο Αϊβαλί και μας είχαν υποδεχτεί, με ανθοδέσμες, ο Δήμαρχος με τους δικούς του ανθρώπους, αλλά και περισσότεροι, ένα πούλμαν είχαν έρθει και μας είχαν υποδεχθεί και μας ακολουθούσαν μετά· μόλις φτάνουμε κάτω, ο μπάρμπα-Θοδωρής, πρώτος και καλύτερος, παίρνει την μπαστούνα του και βάζει ένα τρεχαλητό «μπάρμπα-Θοδωρή!» άρχισα να φωνάζω εγώ, «περίμενε ερχόμαστε!» γιατί φοβήθηκα μην πάθει τίποτα. Λέει ο δήμαρχος: «Ζαχαρώ, έχω ένα γιατρό μαζί, έλα να πάμε κοντά του». Ο μπάρμπα-Θοδωρής άρχισε να λέει: «Το μπαλκόνι της Μπογιατζήδενας, που την κορτάριζα και τραγουδούσε. Το σπίτι του τάδε» και φτάσαμε στο σπιτικό του, βγάλαμε φωτογραφίες, κι εμείς και οι Τούρκοι μαζί, επισκεφτήκαμε ένα-ένα τα ελληνικά τα σπίτια, θυμόντουσαν τις βρύσες, θυμόντουσαν τα δέντρα, τα οποία υπήρχαν, ένα σπίτι Στέφανος Ιωάννου Βλαχόγλου, έγραφε απ’ έξω. Και βέβαια συνεχίσαμε να ζούμε σχεδόν όλη την ημέρα με τους Τούρκους μαζί, κάναμε γλέντια για μας, τραδουγούσανε οι Τούρκοι οι γέροι με τους δικούς μας τους Έλληνες παππούδες τούρκικα τραγούδια τα οποία τραγούδαγαν κάποτε. Και από εκεί άρχισαν πολλά ταξίδια. (20:04)

Γύρισα πίσω και προσπαθούσα να περάσω το μήνυμα ότι δεν είναι οι αγριάνθρωποι ας πούμε.. εντάξει ήταν ένας πόλεμος, βεβαίως και σφαγιάστηκαν πολλοί συμπατριώτες μας, αλλά θυμάμαι τον πατέρα μου που είχε ακούσματα απ’ τον παππού μου για τις αγριότητες των Ελλήνων στρατιωτών κατά την είσοδο στη Μ. Ασία – και σε θέλω ν’ αναφερθώ πραγματικά, γιατί είναι πράγματα που… εντάξει … καλύτερα όπως λέγαμε και προηγουμένως να ξεχνιούνται ορισμένες λεπτομέρειες ανατριχιαστικές. Εν πάσει περιπτώσει. (20:54)

Έφερε λοιπόν, προσπαθούσα να μεταφέρω το μήνυμα ότι πρέπει να ξαναπάμε στην πατρίδα. Και να μην σπάσουμε, να μην κλείσουμε αυτόν τον δρόμο που ανοίξαμε. Με την έννοια ότι ―όπως ακούγαμε κι από τους παππούδες που ζούσανε μονιασμένοι εκεί― οι λαοί πρέπει να είναι μονιασμένοι. (21:13)

Θυμάμαι η μαμά της Χρυσούλας της Ραφτοπούλου, Σπύρου είναι το πατρικό της, που ήταν πάρα πολύ διστακτική να έρθει στο επόμενο ταξίδι μαζί. « Βρε Ζαχαρώ, οι Τούρκοι έτσι κι αλλιώς και τα λοιπά…» Ήρθε, η μητέρα της, η Άννα η Σπύρου και πραγματικά ενθουσιάστηκε από την υποδοχή και μέχρι τώρα τηλεφωνιέται κι έχει φίλες Παλαιο-Φωκιανές από εκεί. Έχουν έρθει σπίτι της εδώ, παρέες, τους έχει κάνει τραπέζια… (21:51)

--

22:33

Τη δεύτερη φορά που ξαναπήγαμε και μας έκαναν ένα πολύ ωραίο τραπέζι στο Μεγάλο Γιαλό ήταν εκεί ένας πολύ καλός φίλος του Νιχάτ, ο Μπουλάντ Ανίκ, αρχιτέκτων – πολεοδόμος, που ήταν σύμβουλός του επί δημαρχίας του. Και στο τέλος είπαμε να τραγουδήσουμε. Εμείς τραγουδήσαμε κάποια Σμυρνέικα τραγούδια και ξεκινάει ο Μπουλάντ Ανίκ και τραγουδάει «και συ λαέ βασανισμένε, μην ξεχνάς το φασισμό» ― τι γίνεται εδώ πέρα; Αυτοί οι περισσότεροι ήταν αριστεροί γι’ αυτό και τώρα διώκονται οι άνθρωποι, του Μπουλέντ τού έχει απαργορευθεί η έξοδος από την Τουρκία (το λιγότερο βέβαια) της γυναίκας του το ίδιο κλπ Και είναι πολύ διστακτικοί στο να ανταλλάσσουμε πληροφορίες κλπ και μάλιστα μου λένε «θέλουμε να ξανάρθεις στην Τουρκία, μην τυχόν κάπου σε εντοπίσουνε και σου απαγορευθεί η είσοδος»

23:43

Από τότε κάναμε πολλά ταξίδια. Δηλαδή κάθε φορά μαζεύονταν 50 άνθρωποι, συμπληρώναμε ένα πούλμαν και πηγαίναμε στη Φώκαια, στις Νέες Φώκιες, έχω πάει με τη Μαργαρίτα, την ανιψιά της Άννας Κινδύνη, βρήκαμε το σπίτι του παππού της που το λένε εκεί το σπίτι του Νοκτόρ γιατί ήταν του γιατρού του παππού, τώρα μαθαίνω θα το ανακαινίσουν κι αυτό. (24:09)

Το σπίτι του παππού μου ήταν «το σπίτι του παπά» γιατί εκεί πήγαινε ο Χρυσόστομος Σμύρνης ο οποίος είχε βαφτίσει τον πατέρα μου, τον είχε βαφτίσει και σαν παππάς και νονός, και τον είχε βγάλει Χρυσόστομο, και πήγαινε εκεί. Και θυμάμαι μου έλεγε η θεία μου η Αγγέλα, που της έλεγε ο πατέρας της, ότι στον τελευταίο διωγμό, κάποιον καιρό πριν, το καλοκαίρι, είχε πάει ο Χρυσόστομος Σμύρνης, κι ο παππούς μου όπως συνήθιζε έστειλε εκεί τους ανθρώπους του και του φέρανε από τα χωράφια σταφύλια, πεπόνια, καρπούς, τους πλούσιους καρπούς της Φώκαιας. Και σκύβει ο Χρυσόστομος και του λέει: «Σ’ το χω ξαναπεί, παρ’ την οικογένειά σου και φύγε, δεν ξέρουμε τι θα γίνει.» Τον είδε πολύ χαρούμενο. Κι ο παππούς μου έφυγε λίγο πιο νωρίς είναι η αλήθεια, δεν υπέστησαν διωγμό. Έφυγε πιο νωρίς ο παππούς, και πήγε στη Μυτιλήνη όπως είχανε πάει και την πρώτη φορά στη Μυτιλήνη. Και μετά στη Δραπετσώνα βέβαια, στις παράγκες της Δραπετσώνας· εγώ όπως τον θυμάμαι μάλλον είχε κατάθλιψη ο καημένος και μου λέγανε οι γονείς μου «μόλις γεννήθηκες εσύ ζωντάνεψε ο παππούς!» εξ ου έγραφε ποιήματα και του τα έλεγα. (25:37)

Η γιαγιά μου μεγάλωσε τα παιδιά της γιατί εκείνος ήταν παροπλισμένος και πέθανε και γρήγορα, ―δεν πέθανε νέος αλλά ήταν αρκετά μεγάλος όταν ήρθαν εδώ― κάνοντας πάρα πολλά επαγγέλματα στη Δραπετσώνα η γιαγιά μου, έραβε, έσπαγε αμύγδαλα και καρύδια στη να κάνει ψύχα και να πουλάει, τέτοια πράγματα … κι όπως είπε και ο Δημητρός, θυμήθηκα τώρα ότι ο πατέρας μου με υπερηφάνια έλεγε «εγώ παιδί μου ήμουνα 10 χρονών λουστράκι στη Δραπετσώνα» γιατί όπως μου λεγε όταν ήρθαν εδώ έκανε 17 επαγγέλματα για να επιβιώσει. «Ήμουνα λουστράκι και δε φοβάμαι τίποτα». (26:39)

 ---

**200810\_0742.wav**

*[ΤΟ ΠΟΙΗΜΑ ΤΟΥ ΠΑΠΠΟΥ ΤΗΣ ΖΑΧΑΡΩΣ –]*

**--**

**200810\_0743.wav**

00:04

Στο πρώτο το ταξίδι λοιπόν, εκτός από τα γλέντια, εκτός από την περιήγηση στους δρόμους της Φώκαιας για τα σπίτια και τα λοιπά, μας είχαν βάλει σ’ ένα καΐκι και πήγαμε στα νησάκια τ’ απέναντι όπου ο μπάρμπα-Θοδωρής εξιστορούσε ότι όταν έγινε το πρώτο βράδυ τέλος πάντων, «πήγαμε στα καΐκια και κρυφτήκαμε πίσω απ’ το Δρεπάνι» **(00:27)** ένα… […] **00:33** «και περιμέναμε να τελειώσει το κακό και να γυρίσουμε πίσω». Δεν τέλειωσε το κακό, πήγαν Μυτιλήνη. 00:37

Εκτός απ’ όλα αυτά λοιπόν είχαν νοικιάσει οι Τούρκοι ένα πούλμαν και μας περιηγούσαν σ’ όλα αυτά τα κτήματα των Φωκιανών και στις Νέες Φώκιες. Εκεί μέσα, μεταξύ μας ήταν κι ένας Τσατσαρώνης ―δεν έχει σημασία να πω τ’ όνομά του― ο οποίος ήταν ενάντια στους Τούρκους, ήρθε όμως μαζί μας για να βρει το σπίτι του και τα λοιπά και το βρήκε. Κι άρχισε να λέει διάφορα «οι Τούρκοι που τούτο τι μας κάνανε…» απ’ το μικρόφωνο. Και σηκώνεται ο καημένος ο μπάρμπα-Θοδωρής με τη μαγκούρα και του λέει «βρε διαόλου γιε! Σταμάτα πια όλα αυτά, εδώ ήρθαμε για ειρήνη δεν ήρθαμε για πόλεμο!» (1:20) κι εγώ τον σταμάτησα /κι εσύ τον σταμάτησε τον Τσατσαρώνη (1:24) και σταμάτησε ο Τσατσαρώνης γιατί ο μπάρμπα-Θοδωρής δεν αστειευότανε (01:28)

--

(01:43)

Προσωπικά εγώ είχα διαβάσει στο βιβλίο του Σάββα του Γεωργιάδη ότι το 1899 οι Μασσαλοί, ο δήμαρχος Μασσαλίας, είχε καλέσει Έλληνες Φωκιανούς να παραστούν στους γιορτασμούς της Μασσαλίας για την ίδρυση της πόλης από τους Φωκαείς. (02:04)

>> (02:16) Και στέλνει το Σάββα Γεωργιάδη ως εκπρόσωπο και ο ΣΓ κάνει εξαιρετικές περιγραφές για τις τιμές που έκαναν στη Μασσαλία για τους Φωκαείς και για την ιστορία αυτή της.. υπάρχει μια πολύ ωραία, ένα μύθος τέλος πάντων για το πώς πήγαν οι Φωκαείς το 600 π.Χ. με τα καΐκια τους, τον ξέρεις τον μύθο ίσως… 02:37

>> (02:45) Ένα καράβι Φωκαϊκό φεύγει… φύγαν πολλές φορές οι Φωκαείς, άλλοτε διωγμένοι, άλλοτε αναζητώντας την τύχη τους και φτιάχνοντας εμπορία στη Μεσόγειο. Πήγαν λοιπόν στη Μασσαλία, αποφάσισαν να προσαράξουν, κι εκεί γινόταν ο γάμος του τοπικού άρχοντα ―γιατί τότε υπήρχαν νομάδες, έτσι;― της κόρης του ο γάμος, της Γύπτιδος, με όποιον αυτή θα διάλεγε από το πανηγύρι, το γλέντι που γινόταν. Εκείνη την ώρα προσαράζουν οι Φωκαείς, και κατεβαίνει ένας όμορφος Φωακεύς, ο Πρωτέας, ο Πρωτίς, τον βλέπει η Γύπτις, τον ερωτεύεται, του προσφέρει μια κούπα κρασί κατά το έθιμο και ο πατέρας της την παντρεύει με τον Φωκαέα. Κι έτσι μυθολογείται κατά κάποιο τρόπο το πάντρεμα της πόλης και της νότιας Ευρώπης με την Ανατολή (03:50).

--

04:06

Κάνω εγώ ένα ταξίδι στην Ισπανία, γνωρίζοντας πια ότι κι εκεί υπάρχει το Εμπόριο, η αποικία των Φωκαέων, με τους δρόμους του λαδιού και της ελιάς, έχω και την τσάντα μου, το τσαντάκι που έχει της ελιάς το… όπως στην αρχαιότητα εγράφετο. Κι εκεί πραγματικά μένω έκθαμβη από τα αρχαία ερείπια των Φωκαέων στο Εμποριό, στο Εμπούριες το σημερινό, η πόλη λέγεται Le Scala, εκεί υπάρχουν μαρτυρίες άπειρες της αποίκισης των Φωκαέων, υπάρχει ένα μικρό μουσείο που έχουν οργανώσει εκεί, παλιό μάλιστα μουσείο, οι Καταλανοί, κι έρχομαι πίσω κι οργανώνουμε ταξίδι και πάμε όλοι μαζί στην Ισπανία εκεί, όπου ξεκινά και η αδελφοποίηση με το Εμποριό και την κοινότητα Π. Φώκαιας (05:14).

**07:05**

Και κάποια στιγμή μού κάνει κάποιο κλικ και λέω στο Νιχάτ πρέπει να πάμε σε κάποια από αυτές τις πόλεις μαζί, Έλληνες και Τούρκοι, έτσι σα μία κίνηση ότι εμείς δεν έχουμε τίποτα να χωρίσουμε, και πάμε στην Ισπανία (07:19) στο Εμποριό. Κι έκανε πολύ … και.. με περιέργεια μας κοιτούσαν, αλλά έκανε καλή αίσθηση αυτό το πράγμα γιατί σε μια γιορτή που είχαν οργανώσει εκεί οι Ισπανοί, οι Καταλανοί, μίλησε κι ο Νιχάτ, μίλησα κι εγώ, μάλιστα εγώ είχα γίνει και μέλος της επιτροπής ελληνοτουρκικής φιλίας (07:39) είπαμε ότι εμείς θέλουμε να ζούμε ειρηνικά στο Αιγαίο και τα λοιπά και ήταν πολύ συμπαθητικά (07:48).